སྟེ་དམངས་ཁྲོད་རྩ་འཛུགས་ཀྱི་ནུས་པ་ཡར་བསྐྱེད་དང་རང་སྟེང་གི་འཛུགས་སྐྲུན་ལ་ཤུགས་བསྣོན་ཡོང་ཆེད།ཀོས་ནན་རྫོང་མགོ་མང་གྲོང་རྡལ་སྤྱི་ཕན་ཁོར་ཡུག་གཙང་སྦྲ་བཅོས་སྐྱོང་མཐུན་ཚོགས་ཀྱིས་ཕྱི་ཟླཔའི་ཚེསཉིན་ལ་མགོ་མང་གྲོང་རྡལ་དུ་བསྡུས་འཕྲིན་འབྲི་སྟངས་དང་པར་ལེན་སྟངས།པར་རིས་སྒྲིག་སྟངས་བཅས་སྐོར་གྱི་གསོ་སྦྱོང་འཛིན་གྲྭ་བཙུགས་ཏེ།འཕྲིན་གཏོང་མཁན་བཅུ་དྲུག་དང་མཐུན་ཚོགས་ཀྱི་ཚན་ཆུང་འགོ་འཛིན་པ་བསྡོམས་པས་མི་སུམ་ཅུ་ལྷག་གིས་སློབ་ཁྲིད་ལ་ཉན།ཐེངས་འདིའི་བསྡུས་འཕྲིན་གསོ་སྦྱོང་བྱ་འགུལ་ནི་ཀོས་ནན་རྫོང་མགོ་མང་གྲོང་རྡལ་སྤྱི་ཕན་ཁོར་ཡུག་གཙང་སྦྲ་བཅོས་སྐྱོང་མཐུན་ཚོགས་ཀྱི་བསྡུས་འཕྲིན་རྩོམ་སྒྲིག་ཨུ་ཡོན་ལྷན་ཚོགས་ནས་ཇུས་འགོད་བྱས་ཐོག་མཐུན་ཚོགས་ཀྱི་དྲུང་ཆེན་ནམ་བསྡུས་འཕྲིན་རྩོམ་སྒྲིག་ཨུ་ཡོན་ལྷན་ཚོགས་ཀྱི་ཞུས་ཆེན་འབུམ་བྱམས་རྒྱལ་དང་དྲུང་གཞོན་ནམ་བསྡུས་འཕྲིན་རྩོམ་སྒྲིག་ཨུ་ཡོན་ལྷན་ཚོགས་ཀྱི་ཡིག་སྒྱུར་བ་གནམ་ལྷ་རྒྱལ་བཅས་ནས་བསྡུས་འཕྲིན་ཁྲོད་རྒྱུན་མཐོོང་རྩོམ་སྐྱོན་དང་པར་ལེན་སྒྱུ་རྩལ།བསྡུས་འཕྲིན་རྩོམ་སྒྲིག་བཅས་ཟུང་འབྲེལ་བྱས་ཏེ་སློབ་ཁྲིད་བྱས།བསྡུས་འཕྲིན་རྩོམ་སྒྲིག་ཨུ་ཡོན་ལྷན་ཚོགས་ཀྱི་ཞུས་ཆེན་འབུམ་བྱམས་རྒྱལ་གྱིས་ཀོས་ནན་རྫོང་མགོ་མང་གྲོང་རྡལ་སྤྱི་ཕན་ཁོར་ཡུག་གཙང་སྦྲ་བཅོས་སྐྱོང་མཐུན་ཚོགས་ཀྱི་བསྡུས་འཕྲིན་ནི་ཉིས་སྟོང་དྲུག་ལོར་མགོ་བརྩམས་ནས་ད་བར་དུ་ཁྱོན་བསྡོམས་སྤེལ་གྲངས་གྱ་བརྒྱད་ལོན་པ་དང་།བོད་རྒྱ་ཡིག་རིགས་གཉིས་ཀྱི་བསྡུས་འཕྲིན་སྐྱེལ་ཡུལ་ནི་མང་རྫོང་ཏང་ཨུ་དང་མི་དམངས་སྲིད་གཞུང་གཞུང་ལས་ཁང་།རྫོང་དམངས་སྲིད་ཅུའུ།རྫོང་ཁོར་སྲུང་ཅུའུ།རྫོང་གུང་གཞོན་ཚོགས་པ།རྫོང་བཟོ་ཚོགས།མགོ་མང་གྲོང་རྡལ་མི་དམངས་སྲིད་གཞུང་།མགོ་མང་གྲོང་རྡལ་ཕྱོགས་གཏོགས་སྡེ་ཨུ་བཅས་ཡིན་ཟེར།དེ་ཡང་ཀོས་ནན་རྫོང་མགོ་མང་གྲོང་རྡལ་སྤྱི་ཕན་ཁོར་ཡུག་གཙང་སྦྲ་བཅོས་སྐྱོང་མཐུན་ཚོགས་ཀྱི་བསྡུས་འཕྲིན་ནི་སྲིད་གཞུང་འབྲེལ་ཡོད་སྡེ་ཁག་ལ་བྱ་བ་སྙན་སྒྲོན་གྱི་ནུས་པ་འདོན་སྤེལ་བྱས་པས་མི་ཚད།ད་དུང་སྐད་འཕྲིན་རྒྱབ་ལྗོངས་ལ་བཀོད་དེ་སྤྱི་ཚོགས་ཡོངས་སུ་དྲིལ་སྒྲོག་གི་གོ་ཆོད་པ་རེད།